प्रा. डा. भरत शर्माः हो, ठीक भन्नुभयो । त्यो कम्युनिटी फोरम थियो । अन्र्तक्रिया गर्ने स्थल । सार्वजनिक स्थल थियो त्यो । जब दिउँसो घाम लाग्न थालेपछि बालबालिका डण्डीवियो खेल्ने र अन्य खेल खेल्ने गर्दथे, जब साँझ पर्न लाग्दथ्यो, समाजका बृद्ध मानिसहरू जम्मा हुने, पार्टीहरू निर्माण गर्ने र भजनकीर्तन गर्ने गर्दथे । यसरी सार्वजनिक स्थलहरूको प्रयोग भइरहको थियो । जव कि युरोप र अमेरिकामा त्यस्तो हुँदैन । हाम्रो टुँडिखेलको खुला स्थलको अन्तरसम्बन्ध बूढाहरूले घुम्ने मात्र होइन, बच्चाहरूले खेल्ने मात्र होइन । त्यसको अन्तरसम्बन्ध भनेको भद्रकालीसँग छ । भद्रकालीको मन्दिरमा नेवार समुदायहरू घण्टौँ पूजाआजा गरेर आएपछि बसेर प्रसाद ग्रहण गर्ने ठाउँ पनि हो । हेर्नुहोस् त त्यो अन्तरसम्बन्ध । त्यो अन्यत्र तपाईले पाउनुहुन्न । तपाईले अघि नै ९० सालको भूकम्पको कुरा गरिसक्नुभएको छ त्यस्ता प्राकृतिक विपत्तिमा आश्र्रय दिने ठाउँ त्यो टुँडिखेल हो।
